 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. jūlijā Nr. 413**

(protokols Nr. 14, 14. p.)

**Par nekustamā īpašuma “Smildzēni”, Sarkaņu pagasts, Madonas novads, nostiprināšanu zemesgrāmatā un nodošanu atsavināšanai**

Madonas novada pašvaldībā saņemts [..] iesniegums (reģistrēts Sarkaņu pagasta pārvaldē ar reģistrācijas Nr. SAR/1.9/24/55) ar lūgumu izskatīt jautājumu par pašvaldības nekustamā īpašuma “Smildzēni”, Sarkaņu pagastā, Madonas novadā, ar kadastra Nr. 7090 009 0138, kopējā platība 5,2 ha , atsavināšanu.

Ar Sarkaņu pagasta padomes 2007. gada 19. jūlija lēmumu Nr. 15.2 (protokols Nr. 8) [..] izbeigtas zemes pastāvīgās lietošanas tiesības uz zemes vienību ar kadastra apzīmējumu 7090 009 0138 2,3 ha platībā.

Ar Sarkaņu pagasta padomes 2008. gada 11. septembra lēmumu Nr. 20 (protokols Nr. 12) zemes vienības platība precizēta uz 5,2 ha un ar Sarkaņu pagasta padomes 2008. gada 29. septembra lēmumu Nr. 2 (protokols Nr. 13) nolemts, ka zemes vienība piekrīt pašvaldībai.

Par minēto zemes vienību [..] ar Sarkaņu pagasta padomi noslēdza lauku apvidus zemes nomas līgumu.

Likuma “Par zemes privatizāciju lauku apvidos” 27. panta pirmā daļa nosaka, ka darījumus var veikt tikai ar to zemi, uz kuru īpašuma tiesības ir nostiprinātas zemesgrāmatā.

Saskaņā ar “Pašvaldību likuma” 10. panta (1) daļu *Dome ir tiesīga izlemt ikvienu pašvaldības kompetences jautājumu;* “Publiskās personas mantas atsavināšanas likuma*” 4. panta pirmo daļu, kas nosaka, ka “atsavinātas publiskas personas mantas atsavināšanu var ierosināt, ja tā nav nepieciešama publiskai personai vai tās iestādēm to funkciju nodrošināšanai”* *un 4 .panta ceturtās daļas 8. punktu, kas nosaka, ka atsevišķos gadījumos publiskas personas nekustamā īpašuma atsavināšanu var ierosināt persona*, kurai Valsts un pašvaldību īpašuma privatizācijas sertifikātu izmantošanas pabeigšanas likumā noteiktajā kārtībā ir izbeigtas zemes lietošanas tiesības un ar kuru pašvaldība ir noslēgusi zemes nomas līgumu, ja šī persona vēlas nopirkt zemi, kas bijusi tās lietošanā un par ko ir noslēgts zemes nomas līgums*,* kā arī tā paša likuma 8. panta otro daļu, kas nosaka, ka paredzētā atsavinātas publiskas personas nekustamā īpašuma novērtēšanu organizē attiecīgās atsavinātās publiskās personas lēmējinstitūcijas kārtībā,

Noklausījusies sniegto informāciju, ņemot vērā 17.07.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 14** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Iveta Peilāne, Kaspars Udrass, Māris Olte, Sandra Maksimova, Valda Kļaviņa), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai nekustamo īpašumu “Smildzēni”, Sarkaņu pagasts, Madonas novads, ar kadastra numuru 7090 009 0138 5,2 ha platībā, pārdodot to [..].
2. Nekustamā īpašuma pārvaldības un teritorijas plānošanas nodaļai nostiprināt zemes īpašumu “Smildzēni”, Sarkaņu pagasts, Madonas novads, zemesgrāmatā uz Madonas novada pašvaldības vārda.
3. Pēc zemes īpašuma nostiprināšanas Zemesgrāmatā, Nekustamā īpašuma pārvaldības un teritoriālās plānošanas nodaļai organizēt nekustamā īpašuma novērtēšanu.
4. Pēc īpašuma novērtēšanas virzīt jautājumu par nekustamā īpašuma atsavināšanu skatīšanai kārtējā finanšu un attīstības komitejas sēdē.

Domes priekšsēdētājs A. Lungevičs

*Čačka 28080793*